**ការបង្កើតទម្រង់ផ្លូវការបន្ទាប់ទៀតនៃ**

**យុទ្ធសាស្រ្តជាតិស្តីពីពិការភាព**

**របាយការណ៍ស្តីពីអ្វីដែលសហគមន៍បានប្រាប់យើង**

## របៀបប្រើរបាយការណ៍នេះ

Social Deck បានសរសេររបាយការណ៍នេះសម្រាប់រដ្ឋាភិបាល អូស្ត្រាលី។
នៅពេលណាអ្នកឃើញពាក្យ ‘យើង’ នោះមានន័យថា រដ្ឋាភិបាលអូស្រ្តាលី។

យើងបានសរសេររបាយការណ៍នេះ ក្នុងលំនាំមួយដែល ងាយស្រួលអាន។

យើងបានសរសេរពាក្យខ្លះជាអក្សរ**ដិតក្រាស់**។

យើងពន្យល់ពីអត្ថន័យនៃពាក្យទាំងនេះ។ មានបញ្ជីពាក្យទាំងនេះនៅទំព័រ 13 ។

របាយការណ៍ងាយស្រួលអាននេះ គឺជាសេចក្តីសង្ខេបនៃរបាយការណ៍មួយទៀត។

អ្នកអាចរកឃើញរបាយការណ៍ផ្សេងទៀត នៅលើវ៉ិបសៃថ៍របស់យើង នៅ [www.engage.dss.gov.au/a-new-national-disability-strategy-for-beyond-2020](http://www.engage.dss.gov.au/a-new-national-disability-strategy-for-beyond-2020/)

អ្នកអាចស្នើសុំជំនួយដើម្បីអានរបាយការណ៍នេះ។

មិត្តភក្តិ សមាជិកគ្រួសារ ឬអ្នកជួយគាំទ្រអាចជួយអ្នកបាន។

## តើមានអ្វីខ្លះនៅក្នុងរបាយការណ៍នេះ?

[តើយុទ្ធសាស្រ្តជាតិស្តីពីពិការភាពគឺជាអ្វី? 4](#_Toc27057675)

[យុទ្ធសាស្រ្តជាតិស្តីពីពិការភាពថ្មី 5](#_Toc27057676)

[ការនិយាយជាមួយសហគមន៍អំពីយុទ្ធសាស្ត្រ 6](#_Toc27057677)

[អ្វីដែលសហគមន៍បានប្រាប់យើង 7](#_Toc27057678)

[ចក្ខុវិស័យរបស់យើងសម្រាប់យុទ្ធសាស្ត្រថ្មី 11](#_Toc27057679)

[តើមានអ្វីកើតឡើងបន្ទាប់ទៀត? 12](#_Toc27057680)

[បញ្ជី​ពាក្យ 13](#_Toc27057681)

[ទាក់ទងមកយើង 15](#_Toc27057682)

## តើយុទ្ធសាស្រ្តជាតិស្តីពីពិការភាពគឺជាអ្វី?

*យុទ្ធសាស្ត្រជាតិស្តីពីពិការភាព ឆ្នាំ 2010-2020* គឺជាផែនការមួយដើម្បីកែលម្អ

ជីវិតរបស់ជនពិការ។

នៅក្នុងឯកសារនេះយើងហៅថា ‘យុទ្ធសាស្ត្រ’។

យុទ្ធសាស្រ្តនេះនិយាយអំពីអ្វីដែលយើងអាចធ្វើបាន ដើម្បីធ្វើឱ្យប្រទេសអូស្រ្តាលីកាន់តែមាន៖

* ការរួម**បញ្ចូល**គ្នា**​**
* ការ**ចូល**ប្រើប្រាស់**បាន។**

ប្រសិនបើមានអ្វីដែលអាចរួមបញ្ចូលគ្នាបាន នោះមនុស្សគ្រប់គ្នាអាចចូលរួមបាន។

ប្រសិនបើមានអ្វីអាចចូលប្រើប្រាស់បាន នោះមនុស្សគ្រប់គ្នាអាចប្រើប្រាស់វាបាន។ នេះអាចជា៖

* ទីកន្លែង ឬអគារ
* ការដឹកជញ្ជូន
* សេវាកម្ម
* ព័ត៌មាន
* វ៉ិបសៃថ៍

យុទ្ធសាស្រ្តនេះពន្យល់ពីរបៀបដែលជនពិការគួរតែ៖

* ត្រូវបានគេប្រព្រឹត្តមកលើរូបខ្លួន ដូចគ្នានឹងមនុស្សគ្រប់រូប
* ត្រូវបានគេដាក់បញ្ចូលក្នុងសហគមន៍របស់យើង។

យុទ្ធសាស្ត្រ គឺផ្អែកលើគំនិតដែលមាននៅក្នុង *អនុសញ្ញាអង្គការសហប្រជាជាតិស្តីពីសិទ្ធិជនពិការ* (អនុសញ្ញាអង្គការសហប្រជាជាតិ)។

អនុសញ្ញាអង្គការសហប្រជាជាតិគឺជាកិច្ចព្រមព្រៀងអន្តរជាតិ។

អនុសញ្ញានេះត្រូវបានគេអនុវត្តនៅទូទាំងពិភពលោក។

អនុសញ្ញាអង្គការសហប្រជាជាតិ ចែងពីសិទ្ធិរបស់ជនពិការ។

អនុសញ្ញានេះពន្យល់ពីវិធីដែលជនពិការ គួរត្រូវបានគេគោរពដោយយុត្តិធម៌។

## យុទ្ធសាស្រ្តជាតិស្តីពីពិការភាពថ្មី

នៅឆ្នាំ 2020 យុទ្ធសាស្ត្រនេះនឹងបញ្ចប់។

រដ្ឋាភិបាលនៅទូទាំងប្រទេសអូស្រ្តាលី កំពុងធ្វើការជាមួយគ្នា ដើម្បីបង្កើតយុទ្ធសាស្ត្រថ្មីមួយ។

យើងចង់ដឹងពីអ្វីដែលមនុស្សគិតថា គួរតែមានដាក់នៅក្នុងយុទ្ធសាស្ត្រថ្មីនេះ។

យើងបានសួរមនុស្សមួយចំនួនអំពីអ្វីដែលពួកគេបានគិត៖

* នៅក្នុងការស្ទង់មតិ
* នៅសិក្ខាសាលាសហគមន៍
* តាមរយៈការនិយាយជាមួយពួកគេផ្ទាល់
* តាមរយៈការនិយាយជាមួយពួកគេតាមអនឡាញ

របាយការណ៍នេះ គឺនិយាយអំពីអ្វីដែលប្រជាជននៅក្នុងសហគមន៍ បានប្រាប់យើង។

## ការនិយាយជាមួយសហគមន៍អំពីយុទ្ធសាស្ត្រ

ជាការមានសារៈសំខាន់ខ្លាំងណាស់ក្នុងការនិយាយទៅកាន់សហគមន៍ អំពីផែនការដែលយើងរៀបចំសម្រាប់

យុទ្ធសាស្ត្រថ្មី។

យើងបាននិយាយទៅកាន់៖

* ជនពិការ
* គ្រួសារ
* អ្នកថែទាំ
* **អ្នក**តស៊ូមតិ - មនុស្សដែលនិយាយគាំទ្រជនពិការ
* អ្នក​ផ្តល់​សេវាកម្ម
* **អ្នកសិក្សាថ្នាក់ខ្ពស់** - មនុស្សដែលបង្រៀននៅវិទ្យាល័យ ឬសាកលវិទ្យាល័យ។

យើងបានស្តាប់ឮពីប្រជាជននៅក្នុងសហគមន៍តាមវិធីផ្សេងៗគ្នា។

មនុស្សចំនួន 2649 នាក់បានឆ្លើយសំណួរទាំងនោះ នៅក្នុងការស្ទង់មតិ។

មានមនុស្ស 599 នាក់បានចូលរួមក្នុងសិក្ខាសាលាសហគមន៍។

យើងបាននិយាយទៅកាន់ប្រជាជនជាជនជាតិដើម និងប្រជាជនរស់នៅលើកោះ Torres Strait ចំនួន 474 នាក់។

យើងបាននិយាយទល់មុខគ្នាជាមួយ៖

* អង្គការចំនួន 15 ដោយផ្ទាល់
* មនុស្ស 14 នាក់ នៅតាមអនឡាញ។

## អ្វីដែលសហគមន៍បានប្រាប់យើង

ប្រជាជនបានផ្តល់ឱ្យយើងនូវគំនិតសំខាន់ៗជាច្រើនដើម្បី

គិតអំពីយុទ្ធសាស្ត្រថ្មី។

ពួកគេបាននិយាយថា ជនពិការចាំបាច់ត្រូវបានគេរាប់បញ្ចូល រាល់ពេលធ្វើការសម្រេចចិត្តអំពីពួកគេ។

នេះរួមមាន៖

* អ្វីដែលមាននៅក្នុងយុទ្ធសាស្ត្រថ្មី
* របៀបដែលយុទ្ធសាស្ត្រថ្មីដំណើរការ។

ពួកគេនិយាយថា ជាការសំខាន់ខ្លាំងណាស់ដែលរដ្ឋាភិបាលបំពេញនូវអ្វី ដែលយុទ្ធសាស្ត្រថ្មីចែង។

ប្រជាជនបាននិយាយថា គួរតែមានក្រុមមួយដែលត្រួតពិនិត្យមើល ពីរបៀបដែលរដ្ឋាភិបាលកំពុងដំណើរការយុទ្ធសាស្ត្រថ្មីនេះ។

ពួកគេក៏បាននិយាយផងដែរថា គួរតែមានរបាយការណ៍មួយ ជារៀងរាល់ឆ្នាំ អំពីរបៀបដែលយុទ្ធសាស្ត្រថ្មីនេះកំពុងដំណើរការ។

### តើមានអ្វីខ្លះត្រូវបានកែលម្អសម្រាប់ជនពិការ?

ប្រជាជននៅក្នុងសហគមន៍បានប្រាប់យើងថា មានកិច្ចការមួយចំនួន ត្រូវបានកែលម្អក្នុងអំឡុងពេល 10 ឆ្នាំចុងក្រោយនេះ។

ប្រជាជនបាននិយាយថា៖

* ពួកគេអាចទទួលបានសេវាកម្ម និងការគាំទ្រ ដែលឆ្លើយតបទៅនឹងតម្រូវការរបស់ពួកគេបានប្រសើរជាងមុន
* របៀបដែលសហគមន៍គិត និងមានអារម្មណ៍អំពីជនពិការ ត្រូវបានកែលម្ម
* ជនពិការកាន់តែច្រើនត្រូវបានគេដាក់បង្ហាញ នៅក្នុងប្រព័ន្ធផ្សព្វផ្សាយ
* មានជនពិការកាន់តែច្រើនស្ថិតនៅក្នុងការងារសំខាន់ៗ
* មានសហគមន៍កាន់តែច្រើនអាចចូលប្រើប្រាស់បាន។

**តើជនពិការនៅតែប្រឈមនឹងបញ្ហាអ្វីខ្លះ?**

ជនពិការនៅតែប្រឈមមុខនឹងរបាំង និងឧបសគ្គនៅក្នុងសហគមន៍របស់យើង។

មានប្រជាជនជាង 80% ដែលបានចូលរួមនៅក្នុងការស្ទង់មតិ បាននិយាយថា មនុស្សមិនមានពិការភាព មិនដឹងពីរបៀបបង្ហាញឥរិយាបថទៅកាន់ជនពិការទេ។

31% នៃជនពិការដែលបានចូលរួមក្នុងការស្ទង់មតិបាននិយាយថា **ការរើសអើង** រឹតកាន់តែអាក្រក់
ក្នុងរយៈពេល 5 ឆ្នាំចុងក្រោយនេះ។

ការរើសអើង កើតមាននៅពេលណាអ្នកត្រូវបានគេប្រព្រឹត្ត មកលើរូបអ្នកដោយអយុត្តិធម៌ ដោយសារតែពិការភាពរបស់អ្នក។

34% នៃជនពិការដែលបានចូលរួមក្នុងការស្ទង់មតិបាននិយាយអំពី បទពិសោធន៍នៃ**អំពើហឹង្សា ការរំលោភបំពាន ការធ្វេសប្រហែស** និង**ការកេងប្រវ័ញ្ច** គឺរឹតកាន់តែអាក្រក់ក្នុងរយៈពេល 5 ឆ្នាំកន្លងមកនេះ។

អំពើហឹង្សាកើតមាន នៅពេលនរណាម្នាក់កំពុងធ្វើឱ្យអ្នកឈឺចាប់

ខាងរាងកាយ។

ការរំលោភបំពានកើតមាន នៅពេលណានរណាម្នាក់កំពុងប្រព្រឹត្តមកលើរូបអ្នកយ៉ាងធ្ងន់ធ្ងរ។

ការធ្វេសប្រហែសកើតមាន នៅពេលនរណាម្នាក់មិនជួយអ្នក តាមវិធីដែលពួកគេត្រូវបានសន្មត់ថានឹងជួយអ្នក។

ការកេងប្រវ័ញ្ចកើតមាន នៅពេលនរណាម្នាក់ ទាញយកផលប្រយោជន៍ពីអ្នក។

72% នៃប្រជាជនដែលបានចូលរួមក្នុងការស្ទង់មតិបាននិយាយថា មានការពិបាកក្នុងការស្វែងរកព័ត៌មានអំពីសេវាកម្មពិការភាព។

6០% នៃប្រជាជនដែលបានចូលរួមក្នុងការស្ទង់មតិបាននិយាយថា មានការពិបាកក្នុងការស្វែងរកព័ត៌មានអំពីសិទ្ធិរបស់ជនពិការ។

យើងក៏បានរកឃើញដែរថា ប្រហែលជា 5០% នៃជនពិការ
មិនចូលរួមក្នុងសកម្មភាពសហគមន៍ជាញឹកញាប់ទេ។

សកម្មភាពសហគមន៍ អាចរួមមាន៖

* ការទៅផ្សារទិញឥវ៉ាន់
* ការទៅមើលកុន
* ការទៅចូលរួមក្នុងព្រឹត្តិការណ៍កីឡានានា ដូចជាបាល់ទាត់។

មូលហេតុទូទៅបំផុតដែលជនពិការមិនចូលរួម គឺដោយសារតែពួកគេមិនមានប្រាក់គ្រប់គ្រាន់។

ជនពិការបាននិយាយថា បញ្ហាប្រឈមធំបំផុតដែលពួកគេជួបប្រទះគឺ៖

* ការស្វែងរកការងារ និងការរក្សាការងារ
* ការមានលុយគ្រប់គ្រាន់។

ជនពិការក៏បានប្រាប់យើងដែរអំពីបញ្ហាប្រឈមផ្សេងទៀត ដែលរារាំងពួកគេមិនឱ្យរស់នៅក្នុងជីវិតដែលពួកគេចង់បាន។

បញ្ហាប្រឈមទាំងនេះ រួមមាន៖

* ប្រជាជនមិនគាំទ្រសិទ្ធិរបស់ពួកគេ
* មិនអាចធ្វើកិច្ចការដោយខ្លួនឯង
* មិនមានសុខភាព និងសុខុមាលភាពល្អ
* មិនរាប់បញ្ចូលជនពិការ នៅពេលមានការផ្លាស់ប្តូរដែលប៉ះពាល់ដល់ពួកគេ
* មិនមានមនុសដែលអាចយល់ថាក្រុមជនពិការផ្សេងៗគ្នា អាចមានបញ្ហាប្រឈមផ្សេងៗគ្នា។

### ក្រុមនៅក្នុងសហគមន៍របស់យើង

មានក្រុមជាច្រើននៅក្នុងសហគមន៍របស់យើង
ដែលប្រឈមនឹងបញ្ហា និងឧបសគ្គបន្ថែម។

ក្រុមផ្សេងៗគ្នាទាំងនេះ រួមមាន៖

* ប្រជាជនដែលរស់នៅតាមទីជនបទ
 ហើយនៅឆ្ងាយពីទីប្រជុំជន និងទីក្រុង
* ប្រជាជនជាជនជាតិដើម និងប្រជាជនរស់នៅលើកោះ
Torres Strait
* កុមារ និងមនុស្សវ័យក្មេង
* មនុស្សដែលមានអាយុលើសពី 65 ឆ្នាំ
* ស្ត្រី
* ស្ត្រីស្រឡាញ់ភេទដូចគ្នា អ្នកស្រឡាញ់ភេទដូចគ្នា មនុស្សដែលមានភេទពីរ អ្នកប្តូរភេទ អន្តរភេទ ឬមនុស្សដែលរូមប្រតិព័ទ្ធនឹងមនុស្សដូចគ្នា (LGBTIQ+)
* មនុស្សដែលមិនមានប្រាក់ច្រើន
* មនុស្សមកពី**វប្បធម៌**ខុសគ្នា។

វប្បធម៌របស់អ្នកគឺជាពូជសាសន៍របស់អ្នក ភាសាដែលអ្នកនិយាយ ឬរបៀបដែលអ្នករស់នៅក្នុងជីវិតរបស់អ្នក ដោយសារតែកន្លែងដែលអ្នក និងគ្រួសាររបស់អ្នកបាន​កើតមក។

## ចក្ខុវិស័យរបស់យើងសម្រាប់យុទ្ធសាស្ត្រថ្មី

**ចក្ខុវិស័យ**របស់យើង គឺជាអ្វីដែលយើងចង់បានយុទ្ធសាស្រ្តថ្មីដើម្បីជួយ ធ្វើឱ្យអនាគតបានល្អប្រសើរឡើង។

ប្រជាជនបានប្រាប់យើងអំពីចក្ខុវិស័យរបស់ពួកគេ សម្រាប់យុទ្ធសាស្ត្រថ្មី។

ពួកគេបាននិយាយថា ពួកគេចង់ឃើញ៖

* ប្រទេសអូស្រ្តាលីមានឈ្មោះក្នុងបញ្ជី
ថាជាប្រទេសដែលផ្តល់ការគាំទ្រល្អដល់ជនពិការ
* គោរពសិទ្ធិមនុស្សទាំងអស់
* ច្បាប់ថ្មីដើម្បីគាំទ្រសិទ្ធិរបស់ជនពិការ
* ការងារកាន់តែច្រើនសម្រាប់ជនពិការ
* ជនពិការអាចចូលប្រើប្រាស់ផ្ទះសំបែងបានកាន់តែច្រើនឡើង
* មនុស្សគ្រប់គ្នាអាចចូលប្រាស់សហគមន៍នានាបាន
* ជីវិតប្រសើរសម្រាប់ជនពិការទាំងអស់
* បង្កើត**គោលនយោបាយ**ថ្មីៗ ដោយទាក់ទិនជាមួយជនពិការ។

គោលនយោបាយ គឺជាផែនការរបស់រដ្ឋាភិបាល សម្រាប់ពេលអនាគត។

## តើមានអ្វីកើតឡើងបន្ទាប់ទៀត?

យើងបានស្តាប់នូវអ្វីគ្រប់យ៉ាងដែលមនុស្សបានប្រាប់យើង ដែលមានសារៈសំខាន់សម្រាប់ពួកគេ។

ឥឡូវនេះ យើងនឹងចាប់ផ្តើមបង្កើតយុទ្ធសាស្ត្រថ្មី។

ខណៈពេលដែលយើងកំពុងបង្កើតយុទ្ធសាស្ត្រថ្មី យើងនឹង៖

* ផ្តល់ឱកាសឱ្យមនុស្សគ្រប់រូបប្រាប់យើង ពីអ្វីដែលពួកគេគិតអំពី រឿងទាំងឡាយយើងចង់ដាក់បញ្ចូលទៅក្នុងយុទ្ធសាស្ត្រ
* គិតឱ្យបានច្រើនជាងមុនអំពីសិទ្ធិរបស់ជនពិការ ដើម្បីធ្វើការ និងរបៀបដាក់បញ្ចូលសិទ្ធិនេះទៅក្នុងយុទ្ធសាស្ត្រ
* បង្ហាញវិធីដែលរដ្ឋាភិបាលអាចជួយដល់ជនពិការ ដែលមិនចូលរួមក្នុងគម្រោងធានារ៉ាប់រងសម្រាប់ជនពិការ ថ្នាក់ជាតិ (NDIS)
* ពិនិត្យមើលរបៀបដែលរដ្ឋាភិបាលអាចគាំទ្រដល់ជនពិការ ដើម្បីប្រើប្រាស់បច្ចេកវិទ្យាថ្មី
* បង្ហាញរដ្ឋាភិបាលអំពីរបៀបដែលជនពិការអាចចូលប្រើប្រាស់ សហគមន៍បានកាន់តែច្រើនឡើង
* ពិនិត្យមើលពីរបៀបដែលក្រុមជនពិការផ្សេងៗគ្នាត្រូវបានគាំទ្រ និងវិធីដែលរដ្ឋាភិបាលអាចជួយពួកគេបាន
* គិតអំពីរបៀបដែលរដ្ឋាភិបាលនឹងបង្ហាញថា ពួកគេកំពុងធ្វើអ្វីដែលយុទ្ធសាស្ត្រចែងមក។

## បញ្ជី​ពាក្យ

**ការរំលោភបំពាន**

ពេលណានរណាម្នាក់កំពុងធ្វើបាបអ្នកយ៉ាងធ្ងន់ធ្ងរ។

**អ្នកសិក្សាថ្នាក់ខ្ពស់**

**បុគ្គលដែលបង្រៀននៅវិទ្យាល័យ ឬសាកលវិទ្យាល័យ។**

**អាចចូល**ប្រើប្រាស់**បាន**

ប្រសិនបើមានអ្វីមួយអាចចូលប្រើប្រាស់បាន នោះមនុស្សគ្រប់គ្នាអាចប្រើប្រាស់វាបាន។ នេះអាចជា៖

* ទីកន្លែង ឬអគារ
* ការដឹកជញ្ជូន
* សេវាកម្ម
* ព័ត៌មាន
* វ៉ិបសៃថ៍

**អ្នកគាំទ្រមតិ**

**មនុស្សម្នាក់ដែលគាំទ្រអ្នក។ ពួកគេជួយអ្នកដើម្បីបញ្ចេញមតិរបស់អ្នក។ ពួកគេក៏អាចផ្តល់ឱ្យអ្នកនូវព័ត៌មាន និងដំបូន្មានផងដែរ។**

**វប្បធម៌**

ពូជសាសន៍របស់អ្នក ភាសាដែលអ្នកនិយាយ ឬរបៀបដែលអ្នករស់នៅ ក្នុងជីវិតរបស់អ្នក ដោយសារតែកន្លែងដែលអ្នក និងគ្រួសាររបស់អ្នកបាន​កើតមក។

**ការរើសអើង**

ការរើសអើង កើតមាននៅពេលណាអ្នកត្រូវបានគេប្រព្រឹត្ត មកលើរូបអ្នកដោយអយុត្តិធម៌ ដោយសារតែពិការភាពរបស់អ្នក។

**ការកេងប្រវ័ញ្ច**

ពេលណានរណាម្នាក់ ទាញយកផលប្រយោជន៍ពីអ្នក។

ការ**បញ្ចូល**គ្នា

ប្រសិនបើមានអ្វីដែលដាក់រួមបញ្ចូលគ្នា នោះមនុស្សគ្រប់គ្នាអាចចូលរួមបាន។

**ការធ្វេសប្រហែស**

ពេលណានរណាម្នាក់មិនជួយអ្នក តាមវិធីដែលពួកគត្រូវបានសន្មត់ថានឹងជួយអ្នក។

**គោលនយោបាយ**

**ផែនការរបស់រដ្ឋាភិបាលសម្រាប់ពេលអនាគត។**

**អំពើហឹង្សា**

ពេលណានរណាម្នាក់កំពុងធ្វើឱ្យអ្នកឈឺចាប់ខាងរាងកាយ។

**ចក្ខុវិស័យ**

**ចក្ខុវិស័យ**របស់យើង គឺជាអ្វីដែលយើងចង់បានយុទ្ធសាស្រ្តថ្មីដើម្បីជួយ ធ្វើឱ្យអនាគតបានល្អប្រសើរឡើង។

## ទាក់ទងមកយើង

**1800 334 505**

អ្នកក៏អាចទូរស័ព្ទទៅសេវាកម្មបញ្ជូនបន្តថ្នាក់ជាតិផងដែរ។

អ្នកប្រើប្រាស់ TTY៖ **1800 555 677**

ទូរស័ព្ទ៖ **13 36 77**

disabilityreform@dss.gov.au

[www.engage.dss.gov.au](https://engage.dss.gov.au/)

ក្រុមអ្នកចូលប្រើប្រាស់ព័ត៌មាន បានបង្កើតសន្លឹកព័ត៌មានងាយស្រួលអាននេះ

ដោយប្រើរូបស្តុកថត និងរូបភាពនានាធ្វើតាមតម្រូវការ។

រូបភាពទាំងនេះមិនអាចយកប្រើឡើងវិញ ដោយគ្មានការអនុញ្ញាតឡើយ។

សម្រាប់សំណួរណាមួយអំពីរូបភាព សូមចូលមើលនៅតាមវ៉ិបសៃថ៍

[www.informationaccessgroup.com](http://www.informationaccessgroup.com)។ សូមសម្រង់លេខការងារ 3319។